b'\n_START_ARTICLE_\nMaovice\n_START_SECTION_\nPovijest\n_START_PARAGRAPH_\nIako naselje postoji od davno tek u 17. stolje\xc4\x87u podru\xc4\x8dje Maovica zna\xc4\x8dajnije naseljavaju ve\xc4\x87inom stanovnici prebjezi iz podru\xc4\x8dja Bosne i Hercegovine koji u zamjenu za borbu protiv Turaka dobijaju zemlju._NEWLINE_Od  1869. \xe2\x80\x93 1889. naselje nosi naziv  Mahovice, a od 1890. \xe2\x80\x93 1910.  Mavice tek poslije u jeziku se zbog izgovora formirao naziv koji se uvre\xc5\xbeio do dandanas Maovice._NEWLINE_U selu se nalazi rimokatoli\xc4\x8dka crkva svetog Jure koja datira iz 1901. a sagra\xc4\x91ena je na temeljima starohrvatske crkve od koje su vidljivi samo ostaci. Sada\xc5\xa1nja crkva je gra\xc4\x91evina dimenzija 15 m x 8 m sa oltarnim su\xc5\xbeenjem dimenzija 4,5 m x 6 m  na kojoj je nadodan novoizgra\xc4\x91eni zvonik. Od 1981. godine u selu je i pravoslavni hram Sv. velikomu\xc4\x8denice Nedjelje.  _NEWLINE_U NOB-u tijekom Drugog svjetskog rata sudjelovalo je 137 stanovnika._NEWLINE_Sredinom 20. stolje\xc4\x87a Maovice broje oko 1.500 stanovnika ali zbog siroma\xc5\xa1tva, odlaska na obrazovanje i rad u susjedne gradove do\xc5\xa1lo je do raseljavanja koje je kulminiralo u domovinskom ratu kada je selo bilo pod okupacijom gotovo \xc4\x8detiri godine.  Selo je oslobo\xc4\x91eno 6. kolovoza 1995. drugog dana Oluje, oslobodila\xc4\x8dke akcije HV.\n_START_SECTION_\nStanovni\xc5\xa1tvo\n_START_PARAGRAPH_\nKretanje broja stanovnika naselja Maovice za razdoblje od 1857. do 2001.'